РЕШЕНИЕ НА СЪВЕТА
от 22 януари 2007 година
относно позицията, която трябва да заеме Общността в Международния съвет по кафето по въпроса за продължаването на Международното споразумение по кафето от 2001 г.
(2007/95/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 133 във връзка с член 300, параграф 2 от него,
като взе предвид предложението на Комисията,
като има предвид, че:
(1)
Международното споразумение по кафето от 2001 г. беше подписано и сключено от името на Европейската общност на 24 септември 2001 г. с Решение 2001/877/EО на Съвета (1).
(2)
Съгласно разпоредбите на член 52, параграфи 1 и 2, срокът на действие на Международното споразумение по кафето от 2001 г. изтича на 30 септември 2007 г., освен ако не бъде продължен след тази дата с решение на Международния съвет по кафето за един или повече периоди, непревишаващи общо шест години.
(3)
Продължаването на посоченото споразумение е в интерес на Европейската общност.
(4)
Следва да бъде определена позицията на Европейската общност в Международния съвет по кафето,
РЕШИ:
Член единствен
Позицията на Европейската общност в рамките на Международния съвет по кафето е да гласува за продължаване на Международното споразумение по кафето от 2001 г. за един или повече периоди, непревишаващи шест години.
Съставено в Брюксел на 22 януари 2007 година.